**בדיל**

**מימון**

* בשנים 2018-2020, הייתה בדיל שותפה בהטמעת פרויקט שעלותו 7.2 מיליון דולר ארה"ב תחת הכותרת "[תוכנית לזכויות אדם – פלסטין](https://openaid.se/activity/SE-0-SE-6-11347A0101-PSE-15150)". הפרויקט מומן על ידי שוודיה דרך המרכז לפיתוח ארגונים לא ממשלתיים (NDC). מטעם שוודיה או מטעם ה-NDC לא נמסר כל מידע באשר לסכומים שהתקבלו מהעמותות השותפות השונות (מידע נוסף ניתן למצוא אצל NGO Monitor).
* בשנים 2018-2019, קיבלו בדיל והעמותה הספרדית Paz con Dignidad [120,000 אירו](https://euskalankidetza.hegoa.ehu.eus/eu/projects/3967) מטעם מועצת מחוז גיפוזקואה לטובת "חיזוק הזהות, הלכידות וההכשרה של פליטים צעירים".

**טרור**

* ב-30 בדצמבר 2019, השיקה בדיל ביחד עם ארגונים פלסטיניים לא ממשלתיים נוספים "[קמפיין לאומי פלסטיני לסירוב מימון מותנה](https://www.badil.org/press-releases/585.html)". מהות הקמפיין הייתה דחיית הדרישות החדשות הנכללות בחוזי מענקים של האיחוד האירופי, לפיהן נאסר על מקבלי מענקים לממן או לעבוד בשיתוף פעולה עם ארגונים הנכללים ברשימת ארגוני הטרור של האיחוד האירופי. במסגרת הקמפיין, כינתה בדיל את מדיניות זו של האיחוד כ"מימון מותנה" וכ"סעיפים ומדיניות המתיימרים להיות 'אמצעי נגד לטרור'... **אשר דנים במניעת טרור אך משפיעים על ההיסטוריה והמאבק של עמנו**" (דגש אינו במקור). בנוסף, הצדיקה בדיל את השימוש באלימות וטענה כי "פלגי ההתנגדות הפלסטינים הם אינם ארגוני טרור" (ראו בהקשר זה את [סרטון הוידאו](https://www.badil.org/press-releases/586.html)).
  + ב-7 במאי 2020, [פרסמה](https://www.badil.org/cached_uploads/view/2021/04/20/europeanunionconditionalfunding-positionpaper-april2020-1618905422.pdf) בדיל מאמר דעה שבו כינתה את הצעדים שמבצע איחוד האירופי כדי למנוע מימון מארגונים הנכללים ברשימת ארגוני הטרור כ"[בלתי מתקבלים על הדעת מבחינה מוסרית ומדינית, ומנוגדים לחוק הבינלאומי](https://www.badil.org/cached_uploads/view/2021/04/20/europeanunionconditionalfunding-positionpaper-april2020-1618905422.pdf)."
  + בדיל חברה [ברשת הארגונים הלא ממשלתיים הפלסטיניים (PNGO)](https://www.ngo-monitor.org/ngos/palestinian_ngo_network_pngo_/), גוף נוסף המתנגד בחריפות לדרישות האיחוד האירופי. [ה-PNGO התייחס בעבר לארגוני טרור פלסטיניים כ"מפלגות פוליטיות".](https://www.jns.org/palestinian-ngos-reject-eu-assistance-over-refusal-to-renounce-terrorism-ties/)
* ב-6 במאי 2011, ערכה בדיל תחרות שבה [כיהן כשופט עבד-אלרחים מלוח המשתייך לחזית העממית לשחרור פלסטין (PFLP).](https://www.maannews.net/news/385357.html) לפי סוכנות אל-ג'זירה, מלוח [היה ממייסדי ה-PFLP](https://www.aljazeera.net/encyclopedia/icons/2014/11/9/%D8%B9%D8%A8%D8%AF-%D8%A7%D9%84%D8%B1%D8%AD%D9%8A%D9%85-%D9%85%D9%84%D9%88%D8%AD) ונידון בעבר לשבע שנות מאסר.

**קידום אג'נדה פוליטית**

* בינואר 2021, קראה בדיל לקהילה הבינלאומית להפעיל לחץ על ישראל על מנת ש"[תספק חיסונים ותתמוך בקמפיין החיסונים נגד נגיף הקוביד-19 בשטחים הפלסטיניים הכבושים וברצועת עזה](https://www.badil.org/press-releases/570.html)." בדיל הציגה טענות שקריות לפיהן על ישראל חלה "חובה חוקית" לספק חיסונים לפלסטיניים, והתעלמה לחלוטין מהעובדה שהפלסטינים המתגוררים בירושלים שייכים למערכת הבריאות הישראלית, מכך שלפי הסכמי אוסלו, הרשות הפלסטינית היא האחראית למתן שירותי בריאות לפלסטינים בגדה המערבית ובעזה, ומכך שהרשות הפלסטינית מקיימת [מדיניות חיסונים משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.
* בדצמבר 2020, פרסמה בדיל מאמר שכותרתו "חינוך האפרטהייד הקולוניאליסטי של ישראל: שעבוד המוחות והזכויות של הפלסטינים". המאמר דן ב"מבנה הקולוניאליסטי המשחק תפקיד בחינוך הפלסטיני" ובו נכתב כי ישנם "שלושה כלים המשרתים את האפרטהייד – הפליה ממסדית, ניכור והיטמעות כפויה – כלים אשר מכווינים את שלל המדיניויות והפרקטיקות שמטרתן לקדם את שליטתה של ישראל ואת יכולתה לשעבד את העם הפלסטיני...מדיניויות ופרקטיקות אלו משמשות כאמצעי לקדם ולנרמל את השליטה הקולוניאליסטית של ישראל על הפלסטינים ואדמותיהם." המאמר קורא למדינות אחרות "לגנות את הנראטיב הישראלי-ציוני בחינוך הפלסטיני ולהימנע מהתניית התמיכה הכלכלית ברשות הפלסטינית בפרשנות ישראלית של הוראות החוק הבינלאומי בתחום החינוך".
* בנובמבר 2019, חתמה בדיל על [מכתב שמוען לתובעת הראשית של בית הדין הפלילי הבינלאומי, פאטו בנסודה](https://rightsforum.org/nieuws/the-rights-forum-calls-for-broad-protest-against-passive-icc/) וקרא לפתוח ב"חקירה רשמית ומלאה של 'המצב בפלסטין' ושל "חשד לפשעי מלחמה ולפשעים נגד האנושות שמבצעת (ישראל)" שכן "היעדר חקירה רשמית ... מוסיף דלק לתרבות 'ההתחמקות מעונש' שכבר רווחת בתחום."
* באוגוסט 2019, פרסמה בדיל דוח על "[הסיפוח הישראלי](https://www.badil.org/phocadownloadpap/badil-new/publications/research/in-focus/EtzionBloc-IsraeliAnnexation.pdf)", ובו האשימה את ישראל בניהול "תהליך קולוניאליזם והעתקה כפויה של אוכלוסייה המובילים לסיפוח בפועל של מה שנותר מהאדמה הפלסטינית, ולבסוף לכדי אפרטהייד." הדוח קרא "להטיל חרם ולהפסיק מימון של כל חברה או ישות המעורבות בפרויקט הקולוניאליסטי בשטחים הפלסטינים הכבושים, לעצור או לצמצם לאלתר את הסיוע והשת"פ הצבאי עם צה"ל, ולהטיל סנקציות על ישראל."
* ב-18 במאי 2019, הוסיפה בדיל את [חתימתה על הצהרה](https://www.alhaq.org/advocacy/6051.html) המתייחסת לירושלים כ"כבושה" וקוראת לאו"ם "לפעול בחריפות נגד... צעדים חד-צדדיים ובלתי חוקיים מצד ארצות הברית במסגרת ניסיונותיה הגלויים לתת לגיטימציה למפעל ההתנחלויות הבלתי חוקי של ישראל ולכיבוש והקולוניאליזם שבהם היא נוקטת." עוד קראה ההצהרה "להחרים מוצרים שמקורם בהתנחלויות הישראליות" ו"להטיל סנקציות אישיות, כולל איסור נסיעות והקפאת נכסים, על אנשים שהיו מעורבים בפשעי מלחמה ובפשעים נגד האנושות."

**פעילות חרם, מניעת השקעות ועיצומים (BDS)**

* בחודשים יולי-אוגוסט 2020, ערכו בדיל ותנועת קול יהודי לשלום – בוסטון, סדרת סמינרי רשת (וובינרים) שמטרתם "[להעלות מודעות בארצות הברית... בנוגע לאתגרים והמכשולים שמולם ניצב כעת העם הפלסטיני במאבקו לשחרור](https://www.badil.org/press-releases?page=4)." במהלך אחד הסמינרים, אמרה לובנה שומאלי, מנהלת יחידת הכספים והאדמיניסטרציה בבדיל, כי החוק הבינלאומי מחייב את הקהילה הבינלאומית לקרוא תיגר על הסיפוח "על ידי קטיעת כל הקשרים הדיפלומטיים (עם ישראל), הטלת אמברגו נשק, ניתוק קשרי המסחר, [ו]העמדה לדין של אנשים וישויות העוסקים ביישום הסיפוח." עוד ציינה שומלי שה-BDS היא "צורה לגיטימית של התנגדות בלתי חמושה המוגנת על ידי החוק הבינלאומי... ומטרתה לקדם את הציות לחוקים בינלאומיים, כפי שנעשה במקרים אחרים של קולוניאליזם ואפרטהייד."
  + במרץ 2020, הוסיפה בדיל את [חתימה על מכתב למיצ'ל בצ'לט, הנציבה העליונה של האו"ם לזכויות אדם (OHCHR)](https://cihrs.org/palestine-over-75-organizations-commend-the-un-high-commissioner-for-publishing-the-database-of-businesses-involved-in-illegal-israeli-settlements/?lang=en), שבו שובחה הנציבה על פרסום הרשימה (של בתי עסק המעורבים בפעילות עסקית ומסחרית עם התנחלויות בישראל). במכתב, ציינו הארגונים החתומים כי "הם מצפים בכיליון עיניים להמשיך ולשתף פעולה עם משרד הנציב העליון כדי לשים קץ לתופעה בה ארגונים המפיקים רווח מהפרות המשפט הבינלאומי מתחמקים מעונש על כך".
* במאי 2019 הוסיפה בדיל את [חתימתה על הצהרה](https://www.alhaq.org/advocacy/6045.html) הקוראת לבית הנבחרים הגרמני, הבונדסטאג, לחזור בו מהחלטתו המשותפת [להגדיר את הקמפיינים של תנועת ה-BDS נגד ישראל כאנטישמיים.](https://www.ngo-monitor.org/reports/germany-declares-bds-is-antisemitic/)
* במרץ 2019, העבירה ראניה מאדי, נציגת השדולה המשפטית של בדיל באו"ם, הרצאה בצרפת במסגרת "שבוע האפרטהייד הישראלי". כותרת ההרצאה היתה "[הפסיקו לחמש את הכיבוש."](https://www.facebook.com/events/626325904487581/)
* בפברואר 2019, הוסיפה בדיל את [חתימה על מכתב שנשלח לקרן הפנסיה המשותפת של האו"ם ובוא נקראה הקרן להימנע מלהשקיע כסף](https://www.alhaq.org/advocacy/6074.html) ב"מפעל ההתנחלויות הבלתי חוקי של ישראל." לפי המכתב, "ארגונים מסוימים חשודים כשותפים בסיוע להשמדת רכוש ובהעתקה כפויה של האוכלוסייה הפלסטינית, מעשים המהווים פשעי מלחמה ופשעים נגד האנושות."

**צוות**

* ראניה אליאס
  + אליאס, יו"ר [הדירקטוריון של בדיל](https://www.alwatanvoice.com/arabic/news/2019/03/26/1229011.html), פרסמה מספר פוסטים בפייסבוק המשבחים טרוריסטים מה-PFLP.
  + ב-8 ביולי 2019, פרסמה אליאס תמונה של [ע'סאן כנפאני, הדובר לשעבר של ה-PFLP.](https://www.facebook.com/photo.php?fbid=10157018503105622&set=pb.564420621.-2207520000..&type=3)
* נידאל אלעזה, [יו"ר הארגון](https://www.arab48.com/%D9%85%D8%AD%D9%84%D9%8A%D8%A7%D8%AA/%D8%AD%D9%88%D8%A7%D8%B1%D8%A7%D8%AA/2020/01/25/%D8%A7%D9%84%D8%B9%D8%B2%D8%A9-%D8%A7%D9%84%D8%A7%D8%AA%D8%AD%D8%A7%D8%AF-%D8%A7%D9%84%D8%A3%D9%88%D8%B1%D9%88%D8%A8%D9%8A-%D9%8A%D8%AF%D9%25), חתם ב-[2015 על עצומת תמיכה בחאלדה ג'ראר, בכירה ב-PFLP](https://www.alhaq.org/ar/palestinian-human-rights-organizations-council/2432.html), לאחר שנכלאה על ידי ישראל.
  + ג'ראר נעצרה ב-31 באוקטובר 2019 בחשד "[למעורבות בפעילות טרור](https://www.timesofisrael.com/israeli-forces-re-arrest-senior-pflp-member-in-ramallah/)." ב-18 בדצמבר 2019 פורסם כי ג'ראר "**צמחה להיות** [**ראש ה-PFLP בגדה המערבית**](https://www.jpost.com/Israel-News/Shin-Bet-arrests-50-PFLP-terrorists-thwart-upcoming-attack-611289) **והיא אחראית על כל פעילויות הארגון**" (דגש אינו במקור).
* אחמד לחאם, [מנהל השדולה והמדיה בבדיל](https://www.badil.org/ar/contact-us-ar.html), פרסם פוסטים בפייסבוק המביעים הזדהות עם מחבלים.
  + ב-30 במרץ 2019, פרסם לחאם תמונה ובה [ציור קיר עם תמונותיהם של שלוש דמויות מובילות ב-PFLP](https://www.facebook.com/photo.php?fbid=10161443877115562&set=pb.548120561.-2207520000..&type=3): ליילה חאלד, מייסדת ה-PFLP; המחבל ודיע חדאד שהיה אחראי למספר חטיפות מטוסים ומתקפות טרור נוספות; והסופר ודובר הארגון, ע'סאן כנפאני. בציור הקיר התנוססה הסיסמה "מאחוריי האויב בכל מקום... הגופות יפלו מתות אך לא הרעיון."
  + ב-27 בנובמבר 2018, פרסם לחאם [תמונה של עצמו ובה הוא יושב מול שתי כרזות](https://www.facebook.com/photo?fbid=10161000831360562&set=a.10153126765620562): האחת של ע'סאן כנפאני, ובשניה מוצג אדם קורע לחתיכות את הכרזת בלפור ואומר: "השיבה היא רצוננו וזכותנו." על גבי התמונה התנוסס הכיתוב "אי אפשר לחיות ללא התקווה."

**---------------------**

**בצלם**

**פעילות פוליטית**

* בינואר 2021 השיקה בצלם קמפיין גדוש אפליה ושנאה בכותרת "[שלטון של עליונות יהודית מנהר הירדן ועד הים התיכון: זהו אפרטהייד](https://www.btselem.org/publications/fulltext/202101_this_is_apartheid)." במסגרת הקמפיין, תקפה בצלם את ישראל על תפקידה כמקלט מבטחים עבור העם היהודי (חוק השבות) ואף השתמשה בביטוי "מהנהר עד הים" – ביטוי המהדהד באופן מובהק את הטרמינולוגיה הפלסטינית להשמדת ישראל (בנושא זה, ניתן לעיין בניתוח של NGO Monitor: "[מהנהר עד הים: הדמוניזציה שעושה בצלם חוצה גבולות](https://www.ngo-monitor.org/reports/from-the-river-to-the-sea-btselems-demonization-crosses-the-line/).")
* בדצמבר 2020, פרסמה בצלם, בשיתוף ארגונים ישראלים, פלסטינים ובינלאומיים נוספים, הצהרה שכותרתה: "[על ישראל חלה חובה לספק חיסונים למערכות הבריאות הפלסטיניות](https://reliefweb.int/report/occupied-palestinian-territory/joint-statement-10-israeli-palestinian-and-international)." העמותה הציגה טענות שקריות לפיהן על ישראל חלה "חובה חוקית" לספק "חיסונים באיכות טובה לפלסטיניים המצויים תחת כיבוש ושליטה של ישראל, והתעלמה לחלוטין מהעובדה שהפלסטינים המתגוררים בירושלים שייכים למערכת הבריאות הישראלית, מכך שלפי הסכמי אוסלו, הרשות הפלסטינית היא האחראית למתן שירותי בריאות לפלסטינים בגדה המערבית ובעזה, ומכך שהרשות הפלסטינית מקיימת [מדיניות חיסונים משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.
* ביולי 2020, במסגרת מחאות "חיי שחורים חשובים" (BLM), [השווה חגי אלעד את יחס ישראל כלפי הפלסטינים למותו של ג'ורג' פלויד](https://www.btselem.org/sites/default/files/2020-07/20200727_Hagai_Elad_Haaretz_Interview_eng.pdf) ואמר: "אני חושב עלינו ועל הפלסטינים, ותמונתו של ג'ורג' פלויד עולה בראשי. הברך שלנו מונחת על צווארם בזמן שאנו דנים ביננו לבין עצמנו על הדרכים כיצד להישאר בתנוחה זו."
* ביוני 2019, הוסיפה בצלם את [חתימתה על הצהרה](https://www.btselem.org/sites/default/files/2019-06/20190608_israeli_ngo_letter_to_bundestag_president.pdf) הקוראת לבית הנבחרים הגרמני, הבונדסטאג, לחזור בו מהחלטתו המשותפת [להגדיר את הקמפיינים של תנועת ה-BDS נגד ישראל כאנטישמיים.](https://www.ngo-monitor.org/reports/germany-declares-bds-is-antisemitic/)

**פעילות משפטית**

* במרץ 2020, נמסר מטעם בצלם: "[בית הדין הפלילי הבינלאומי יכול – וחייב – לחקור את המצב בפלסטין](https://www.globalministries.org/b_tselem_the_icc_can_and_must_investigate_the_situation_in_palestine/)." בהודעת דוא"ל שנשלחה מטעמה צוין: "ייתכן שישראל תיאלץ סוף סוף להתחיל לשקול את המחיר על פשעיה נגד הפלסטינים. אנו תקווה כי בית הדין יקבל את ההחלטה הנכונה ויגבה את עמדת התובעת ואת פסיקתה: קיימת סמכות שיפוט, ותהיה חקירה." בנוסף, פרסמה בצלם [הודעה לעיתונות](https://www.btselem.org/press_releases/20200312_ag_objection_to_icc_jurisdiction_in_palestine_divorced_from_reality) [ונייר עמדה](https://www.btselem.org/sites/default/files/publications/202003_position_paper_on_israel_ag_icc_memorandum_eng.pdf) שם האשימה את ישראל בכך שהיא עושה שימוש בשואה על מנת להצדיק את מדיניותה כלפי הפלסטינים: "אותם הערכים שעליהם נועד בית הדין הפלילי להגן – הערכים שאותם מנסה העולם לקדם מאז סוף מלחמת העולם השנייה בתגובה לזוועות הבלתי נתפסות שבוצעו במהלך פרק אפל זה בהיסטוריה. ישראל מנסה, בציניות חסרת בושה, להשתמש באותן זוועות ממש כדי להצדיק את הדיכוי, גזל הקרקעות ומעשי ההרג המתמשכים שהיא מבצעת במו ידיה."
* במסגרת [מאמר דעה שפורסם בעיתון "הארץ" בינואר 2020](https://www.haaretz.com/israel-news/.premium-netanyahu-exploits-the-holocaust-to-brutalize-the-palestinians-1.8437715), טען חגי אלעד שהמערכת המשפטית "פועלת על מנת להבטיח חסינות לאנשי כוחות בטחון שהורגים, מתעללים ומענים [את הפלסטינים]" והוסיף **"עבור הפלסטינים, בית הדין הפלילי הבינלאומי הוא, באופן מילולי, המוצא המשפטי האחרון"** (דגש אינו במקור).

**צוות עובדים**

* ב-2 בנובמבר 2017, רמזה שרית מיכאלי, רכזת קשרי החוץ של העמותה, שישראל אשמה בהתעללות מינית שחווים ילדים בעזה. בתגובה [למאמר שפורסם בעיתון "הארץ](https://www.haaretz.co.il/magazine/ayelet-shani/.premium-1.4566378)", שבו טען פסיכולוג ילדים כי "מעל שליש מהילדים שפגש במחנה הפליטים ג'באליה בעזה דיווחו על התעללות מינית שעברו", [צייצה](https://twitter.com/saritm0/status/926122894572376067) מיכאלי: סוגרים שני מיליון איש בכלא גדול למשך עשור, והם יורדים מהפסים. מי היה מאמין?"

**שותפים**

* בצלם חברה [בפדרציה הבינלאומית לזכויות אדם (FIDH),](https://www.ngo-monitor.org/ngos/_fidh_international_federation_of_human_rights_paris_/) ארגון היושב בפריז ומאגד מספר ארגונים לא-ממשלתיים בינלאומיים המפעילים קמפיינים אנטי-ישראליים של תנועת [BDS](https://www.ngo-monitor.org/key-issues/bds/about/) ברחבי העולם. FIDH ממומנת על ידי מספר ממשלות באירופה, והיא מהבולטות בהובלת קמפיינים של BDS בעולם. הקבוצה, המורכבת מ-178 ארגונים, תמכה בקמפיינים רבים וביניהם [קמפיין BDS נגד חברת אורנג'](http://www.ngo-monitor.org/reports/european_funded_ngos_behind_the_orange_bds_campaign/), קידום [תקנות האיחוד האירופי לסימון מוצרים מההתנחלויות](http://www.ngo-monitor.org/reports/ngos_the_eu_and_product_labeling_a_first_step_in_bds_against_israel/) והשתתפות [בקמפיין העמותות של מועצת זכויות האדם של האו"ם](http://www.ngo-monitor.org/reports/ngo_statements_to_unhrc_session_creating_another_goldstone_/) להקמת ועדת חקירה שתחקור את פעולות ישראל לאחר הלחימה ברצועת עזה ב-2014.
* בצלם חברה ב"[קבוצת עבודה לענייני הפרות חמורות נגד ילדים בעזה" מטעם יוניצ"ף](https://www.ochaopt.org/coordination/coordination-structure) שמטרתה "להשקיע [מאמצים מרוכזים כדי לבקר ולדווח](https://www.ngo-monitor.org/nm/wp-content/uploads/2017/11/CAPProjectSheet_504_87480_2017111.pdf) על הפרות חמורות המבוצעות נגד ילדים בישראל ובשטחים הפלסטינים הכבושים." (מידע נוסף ניתן למצוא בדוח של NGO Monitor שכותרתו "[יוניצ"ף וקבוצת העבודה של ארגונים לא ממשלתיים מטעמו: עושים שירות רע לילדים](https://www.ngo-monitor.org/reports/unicef-ngo-working-group-campaign-blacklist-idf/).")

**---------------------**

**המרכז הפלסטיני לזכויות אדם (PCHR)**

**מימון**

* בשנים 2018-2021 קיבל המרכז הפלסטיני לזכויות אדם (PCHR) 320,187 אירו [מהאיחוד האירופי](https://www.ngo-monitor.org/funder/european_union/) לטובת "[קידום ושיפור הכבוד, ההגנה והמימוש של סטנדרט הבריאות בר-ההשגה הגבוה ביותר עבור רצועת עזה](https://ec.europa.eu/europeaid/files/iati/XI-IATI-EC_NEAR_C_PS.xml)."
* בשנת 2019, קיבל ה-PCHR מ[שווייץ](https://www.ngo-monitor.org/funder/switzerland/) [334,971 פרנקים שווייצריים](https://www.newsd.admin.ch/newsd/message/attachments/60059.pdf).
* בשנים 2017-2018, קיבל ה-PCHR 160,000 אירו מתוכנית הסיוע האירית [Irish Aid](https://www.ngo-monitor.org/funder/ireland/).
* בשנת 2019, קיבל ה-PCHR 243,792 דולר ארה"ב מ"הקרן ההומניטרית לשטחים הפלסטינים הכבושים", השייכת למשרד האו"ם לתיאום עניינים הומניטריים (OCHA), לטובת "[בקרה, אימות ותיעוד חשד להפרות של המשפט הבינלאומי ההומניטרי ושל המשפט הבינלאומי לזכויות אדם במסגרת צעדת השיבה הגדולה](https://fts.unocha.org/flows/191189?search_results=data-search%2Fresults%2Fincoming%3Forganizations%3D4165%26search_type%3Dboundary)."

**פעילויות**

* בינואר 2020, [רשת הארגונים הלא-ממשלתיים הפלסטיניים (PNGO)](https://www.ngo-monitor.org/ngos/palestinian_ngo_network_pngo_/), אשר אליה משתייך ה-PCHR, התנגדה בחריפות [לסעיף החדש המופיע בחוזי המענקים מטעם האיחוד האירופי לארגונים לא-ממשלתיים פלסטיניים](https://webgate.ec.europa.eu/europeaid/online-services/index.cfm?ADSSChck=1578925525617&do=publi.detPUB&searchtype=AS&zgeo=35466&ccnt=7573876&debpub=&orderby=upd&orderbyad=Desc&nbPubliList=50&page=1&aoref=167188), האוסר על מקבלי מענקים לממן ולעבוד בשיתוף פעולה עם ארגונים הנכללים ברשימת ארגוני הטרור של האיחוד האירופי. לפי דיווחים בתקשורת, [ה-PNGO מתייחס לארגוני טרור פלסטיניים כ"מפלגות פוליטיות."](https://www.jns.org/palestinian-ngos-reject-eu-assistance-over-refusal-to-renounce-terrorism-ties/)
* באוקטובר 2019, השתתף ד"ר פאדל אל-מוזייני, חוקר כלכלה וזכויות סוציאליות מטעם PCHR, בכנס שכותרתו "[העונשים הקולקטיביים שמפעילה ישראל בשטחים הפלסטיניים הכבושים: החמרה בצעדים, השפעות, ומסגרות עבודה אקטיביסטיות ומשפטיות](https://pchrgaza.org/en/pchr-participates-in-conference-on-collective-punishment-in-opt/)." בכנס, קרא אל-מוזייני "לקהילה הבינלאומית לפעול באופן מיידי ונחרץ כדי לחייב את ישראל לציית לחוק הבינלאומי ולשים קץ לפרקטיקת הענישה הקולקטיבית." עוד נדונו בכנס "פעולות ענישה קולקטיבית והרחבת התנחלויות שמטרתן לעקור פלסטיניים מאדמת מולדתם והחליש את עמידותם, תוך סילוף ההיסטוריה וערעור מורשתם ההיסטורית."
  + בכנס השתתפו גם [אמנסטי אינטרנשיונל](https://www.ngo-monitor.org/ngos/amnesty_international/) (AI), [אל-חק](https://www.ngo-monitor.org/ngos/al_haq/), [אדאמיר](https://www.ngo-monitor.org/ngos/addameer/), [אל-מיזאן](https://www.ngo-monitor.org/ngos/al_mezan_center_for_human_rights/), וכן מייקל לינק, נציג האו"ם לזכויות אדם בשטחים הפלסטיניים.
* ב-18 במאי 2019, הוסיף ה-PCHR את [חתימתו על הצהרה](https://www.alhaq.org/advocacy/6051.html) המתייחסת לירושלים כ"כבושה" וקוראת לאו"ם "לפעול בחריפות נגד... צעדים חד-צדדיים ובלתי חוקיים מצד ארצות הברית במסגרת ניסיונותיה הגלויים לתת לגיטימציה למפעל ההתנחלויות הבלתי חוקי של ישראל ולכיבוש והקולוניאליזם שבהם היא נוקטת." עוד קראה ההצהרה "להחרים מוצרים שמקורם בהתנחלויות הישראליות" ו"להטיל סנקציות אישיות, כולל איסור נסיעות והקפאת נכסים, על אנשים שהיו מעורבים בפשעי מלחמה ובפשעים נגד האנושות."
* באפריל 2019, נאם ראג'י סוראני, ראש ה-PCHR, בפני "[ועדת האו"ם למימוש זכויותיו הבלתי-מעורערות של של העם הפלסטיני"](https://pchrgaza.org/en/sourani-testifies-before-committee-on-exercise-of-inalienable-rights-of-palestinian-people-ceirpp/) (CEIRPP) ובנאומו אמר כי: "הכוחות הישראליים מבצעים טיהור אתני ומנסים ליצור רוב יהודי בירושלים הקדושה במטרה לאכוף באופן מעשי ומשפטי את מדיניותה בשטח, תהליך אשר נמצא כבר בשלביו הסופיים."

**פעילות משפטית**

* לפי [דו"ח ה-PCHR ל-2019](https://www.pchrgaza.org/en/wp-content/uploads/2020/04/annual-report-2019-English.pdf), "הארגון השקיע מאמצים בלתי נלאים במשך יותר מ-11 שנים להשפיע על בית הדין בינלאומי, מאמצים אשר הפכו אינטנסיביים יותר בחמש השנים האחרונות לאחר שהתובעת הציבורית הכריזה בינואר 2015 על פתיחת חקירה ראשונית [נגד ישראל]. בשנת 2020, יחל ה-PCHR להשקיע את כל המשאבים והאנרגיה שלו במסלול זה, דבר שיצריך מאיתנו לעבוד בתיאום מול דרגים שונים." (דגש אינו במקור).
  + [לדברי ה-PCHR](https://www.pchrgaza.org/en/wp-content/uploads/2020/02/annual-report-engish-2018.pdf), הארגון "הפעיל את כל יכולותיו המשפטיות ואת כל הרשתות הבינלאומיות שלו, ומילא תפקיד מרכזי בעבודתו מול בית הדין הבינלאומי... בבניית תיקים משפטיים עבור רשויות שיפוט בינלאומיות; קיום פגישות עם מומחים ותיאום מול הצדדים הלוקחים חלק בתיקים שיוצגו בפני רשויות שיפוט בינלאומיות; ניהול התקשורת מול משרד התובעת של בית הדין הפלילי; מתן מידע משפטי והגשת מסמכים למנגנוני ליטיגציה בינלאומיים; מתן אפשרות לקורבנות ולעדי ראיה להופיע בפני מנגנוני ליטיגציה בינלאומיים; ומעקב שוטף אחרי תיקים המנוהלים מול בתי משפט בינלאומיים בהתאם לסמכות השיפוט הבינלאומית;
* ה-PCHR הגיש [מגוון מסמכים](https://www.alhaq.org/advocacy/6318.html) לבית הדין הבינלאומי. לדברי הארגון, בדצמבר 2019, "עו"ד ראג'י סוראני, ראש המרכז הפלסטיני לזכויות אדם (PCHR)... נשא [נאום] באסיפה הכללית השנתית של בית הדין הבינלאומי. [במהלך נאומו](https://www.youtube.com/watch?v=A3Ww24hYds4), פנה סוראני לתובעת בנסודה ואמר: "פעלנו בעקביות רבה מול בית הדין הבינלאומי ומול משרדך, ושיתפנו פעולה באופן מלא על ידי מסירת העובדות המלאות הדרושות לעניין זה... הצלחנו להציג בפנייך עשרות עדים באמצעות שיחות וידיאו.. ארגוני זכויות אדם פלסטיניים סיפקו למשרדך חומרים חשובים ביותר."
  + במרץ 2020, הגיש ה-PCHR שני תצהירים לבית הדין הבינלאומי כ"ידיד בית המשפט."
    - ביחד עם אל-חק, אל-מיזאן ואדאמיר, הגיש ה-PCHR תצהיר כ"ידיד בית המשפט", ובו הוא "[תומך ומברך על ממצאי התובעת](https://www.icc-cpi.int/CourtRecords/CR2020_01063.PDF) לפיהם קיים בסיס סביר להניח כי בוצעו פשעי מלחמה בשטחים הפלסטיניים הכבושים, ובינהם הגדה המערבית, מזרח ירושלים ורצועת עזה."
    - ה-PCHR הגיש תצהיר שני כ"ידיד בית המשפט" "[בשם מאות קורבנות פלסטיניים המתגוררים ברצועת עזה](https://www.icc-cpi.int/CourtRecords/CR2020_01096.PDF).. אשר ניזוקו באופן ישיר כתוצאה מהפשעים החמורים המצויים תחת סמכות בית הדין."

**פעילות חרם, מניעת השקעות ועיצומים (BDS)**

* ביולי 2020, בתגובה ל"[דוח השליח המיוחד של האו"ם על אודות מדיניות העונשים הקולקטיביים של ישראל](http://www.addameer.org/news/palestinian-civil-society-organisations-welcome-report-special-rapporteur-addressing-israel%E2%80%99s)", קרא ה-PCHR "למדינות נוספות לאמץ צעדים אפקטיביים על מנת לעצור את המדיניות הבלתי חוקית והבלתי אנושית של עונשים קולקטיביים מצד ישראל, כולל סנקציות ואמצעי נגד, ולשים קץ למצב הבלתי חוקי הזה" (דגש אינו במקור).
* מאי 2020, הוסיף ה-PCHR את חתימתו על הצהרה הקוראת ל"[סנקציות מיידיות ומכוונות לעצירת האפרטהייד והסיפוח הישראלי](http://www.addameer.org/news/palestinian-civil-society-organisations-welcome-report-special-rapporteur-addressing-israel%E2%80%99s)." עוד קראה ההצהרה "לחרם על מסחר בנשק ועל שיתופי פעולה צבאיים עם ישראל," "הפסקת המסחר והסכמי השת"פ עם ישראל" ו-"חקירה והעמדה לדין של אנשים וארגונים שאחראים לפשעי מלחמה/פשעים נגד האנושות מטעם שלטון האפרטהייד והכיבוש הישראלי."
* בשנים 2018-2019, פעל ה-PCHR [בנחישות](https://cihrs.org/re-release-of-united-nations-database-of-businesses-engaged-in-activities-related-to-israeli-settlements/?lang=en) כדי [לקדם](https://www.alhaq.org/cached_uploads/download/2019/08/29/joint-letter-un-database-of-businesses-engaged-in-activities-with-israeli-settlements-un-high-commissioner-for-human-rights-29-august-2019-1567108501.pdf) [ולתמוך](https://www.somo.nl/wp-content/uploads/2018/11/HC_Database_Letter_27-November-2018.pdf) במאגר המפלה שהקים האו"ם ובו מפורטים בתי עסק הפועלים לאורך הקו הירוק, וזאת במטרה לחזק קמפיינים של תנועת ה-BDS המכוונים נגד ישראל.
* בפברואר 2020, [בעקבות ההכרזה על "תוכנית השלום" של הנשיא טראמפ](http://www.alhaq.org/cached_uploads/download/2020/02/05/200204-written-submission-on-apartheid-item-9-final-1580892012.pdf), פרסם ה-PCHR מכתב משותף שהוגש בכתב למועצת זכויות האדם של האו"ם ובו נכתב כי התוכנית "מעמיקה ומבססת את משטר האפרטהייד המוטל על העם הפלסטיני," וכי על המדינות השונות "למנוע את פשע האפרטהייד ולהעניש את מבצעיו במקום להכיר באופן רשמי בסטטוס הבלתי חוקי הנוכחי ובמקום לספק סיוע או תמיכה לתחזוקו, וכן לאמץ צעדים קולקטיביים כדי לשים קץ למצב."
* במאי 2019 הוסיף ה-PCHR את [חתימתו על הצהרה](https://www.alhaq.org/advocacy/6045.html) הקוראת לבית הנבחרים הגרמני, הבונדסטאג, לחזור בו מהחלטתו המשותפת [להגדיר את הקמפיינים של תנועת ה-BDS נגד ישראל כאנטישמיים.](https://www.ngo-monitor.org/reports/germany-declares-bds-is-antisemitic/)
* עוד במאי 2019, קרא ה-PCHR ל"[איחוד האירופי ולכל הגופים הבינלאומיים להחרים את ההתנחלויות ולאסור על שיתוף פעולה והשקעות בהן](https://imemc.org/article/pchr-weekly-report-on-israeli-human-rights-violations-in-the-occupied-palestinian-territory-02-08-may-2019/), וזאת כחלק מיישום חובתם לפי המשפט הבינלאומי לזכויות אדם והמשפט ההומניטרי הבינלאומי, שכן ההתנחלויות מהוות פשעי מלחמה."

**------------------**

**גישה**

**מימון**

* בשנת [2020](https://www.guidestar.org.il/VF_View_File?guid=c8b962c94da060a-3a194500db8b0bf7-7a7bf5f17aacdf1a7000f69056dab137aefe9763f45e1c937851fb0f98f29bdb-01c57c3f2c46b7a5-645deab249562a4b7), עמדה ההכנסה הכוללת של הארגון על 5.3 מיליון ₪; סה"כ ההוצאות עמד על 5.2 מיליון ₪.
* בין התורמים נמנו: [אירלנד](http://www.ngo-monitor.org/funder/ireland/) (תוכנית הסיוע האירית, [טרוקרה](https://www.ngo-monitor.org/funder/trocaire/)), [פינלנד](http://www.ngo-monitor.org/funder/finland/) (שגרירות פינלנד בתל אביב), [שווייץ](http://www.ngo-monitor.org/funder/switzerland/), [קרן האחים רוקפלר](http://www.ngo-monitor.org/funder/rockefeller_brothers_fund/), [המכון לחברה פתוחה](http://www.ngo-monitor.org/funder/open_society_institute_osi_/), [בראודרליק דלן](https://www.ngo-monitor.org/funder/broederlijk_delen0/) ([בלגיה](https://www.ngo-monitor.org/funder/belgium/)), [אוקספם נוביב](http://www.ngo-monitor.org/funder/oxfam_novib/) ([הולנד](http://www.ngo-monitor.org/funder/holland/)) ותוכנית הפיתוח של האו"ם.
* לפי מידע פיננסי שהוגש [לרשם העמותות בישראל](https://www.guidestar.org.il/search-malkars), בהתאם לחוק שקיפות העמותות הישראלי, בין השנים 2020-2021 קיבלה גישה תרומות בסך 33,533,489 ₪ מגופי ממשלה זרים(מידע מפורט לגבי המימון מופיע בטבלה למטה.)
* לפי דוחות שנתיים, בין השנים 2017-2019, [מקורו של כ-73.1% מסך כל התרומות הוא בממשלות זרות.](https://www.ngo-monitor.org/reports/analysis-grants-israeli-ngos-annual-reports-2017-2019/)
* בשנת 2017, קיבלה גישה מענק בסך 314,884 אירו מארגון אוקספם סולידריטה ([בלגיה](http://www.ngo-monitor.org/funder/belgium/)) לטובת [פרויקט](https://atlas.oxfamnovib.nl/?_ga=1.150264502.1678366424.1463659156#/project/A-05279-02:PS?country=PS&project=A-05279-02:PS,A-05279-03:PS,A-05279-04:PS) משותף עם [איחוד ועדות העבודה של החקלאות](http://www.ngo-monitor.org/ngos/union_of_agricultural_work_committees_uawc_/) (UAWC).
  + באוקטובר 2021, הכריז משרד הבטחון הישראלי על ה-UAWC כארגון טרור בשל קשריו עם החזית העממית לשחרור פלסטין (PFLP).
* בין השנים 2017-2020, קיבלה גישה מענקים בסך [300,000 דולר ארה"ב](https://www.rbf.org/grantees/gisha-legal-center-freedom-movement)[מקרן האחים רוקפלר.](http://www.ngo-monitor.org/funder/rockefeller_brothers_fund/)
* בין השנים 2012-2018, אישרה [הקרן החדשה לישראל](https://www.ngo-monitor.org/funder/new_israel_fund/) מתן מענקים לגישה בסך 254,22[6 דולר ארה"ב.](https://www.ngo-monitor.org/funder/new_israel_fund/#partiallistofnifauthorizedgrants2011-2018(amountsinusdollars))

**קידום אג'נדה פוליטית**

* במאי 2021, השתתפה גישה בכנס שנערך בכנסת שכותרתו ["אחרי 54 שנים: בין כיבוש לאפרטהייד."](https://gisha.org/en/gisha-in-the-knesset-israel-must-respect-palestinians-human-rights/)
* בפברואר 2021, [בירכה גישה על הכרזתו של בית הדין הפלילי הבינלאומי (ICC) כי ברשותו סמכות לפתוח בחקירה על חשד לפשעי מלחמה שביצעה ישראל ב"מדינת פלסטין".](https://gisha.org/en/gishas-position-on-the-international-criminal-courts-recent-decision/) לדברי גישה: "אין זה מפתיע כי התובעת מטעם בית הדין הפלילי הבינלאומי מצאה ביסוס מספק לקיום חקירה על המצב באזור. הפרות חמורות של זכויות אדם ושל החוק הבינלאומי מתבצעות מדי יום כעניין שבשגרה ויש לשים להן סוף באופן מיידי ולהעניק צדק לקורבנות."
* בינואר 2021, פרסמה גישה מאמר שכותרתו "[לקרוא למציאות בשמה](https://gisha.org/en/naming-the-reality/)", ובו נכתב: "המילה אפרטהייד מעוררת סלידה, וכך צריך להיות. אין ספק כי ישנם הבדלים בין משטר האפרטהייד בדרום אפריקה ובין ישראל, אך יחד עם זאת, לא ניתן להתכחש לחוט המקשר ביניהם."
* עוד בינואר 2021, פרסמה גישה, בשיתוף ארגונים ישראלים, פלסטינים ובינלאומיים נוספים, הצהרה שכותרתה: "[על ישראל חלה חובה לספק חיסונים למערכות הבריאות הפלסטיניות](https://gisha.org/en/gisha-and-14-other-israeli-palestinian-and-international-health-and-human-rights-organizations-israel-must-provide-necessary-vaccines-to-palestinians/)." העמותה הציגה טענות שקריות לפיהן על ישראל חלה "חובה חוקית" לספק "חיסונים באיכות טובה לפלסטיניים המצויים תחת כיבוש ושליטה של ישראל, והתעלמה לחלוטין מהעובדה שהפלסטינים המתגוררים בירושלים שייכים למערכת הבריאות הישראלית, מכך שלפי הסכמי אוסלו, הרשות הפלסטינית היא האחראית למתן שירותי בריאות לפלסטינים בגדה המערבית ובעזה, ומכך שהרשות הפלסטינית מקיימת [מדיניות חיסונית משל עצמה](https://www.timesofisrael.com/palestinian-authority-expects-4-million-doses-of-russian-vaccine-in-coming-weeks/) עבור האוכלוסייה שבה.
* באוגוסט 2020, פרסמה גישה בלוג שבו התייחסה לרצועת עזה כ"[מושבת עונשין](https://gisha.org/en/blogs-israels-disproportionate-and-cynical-coronavirus-lockdown-on-gaza/)".
* באפריל 2020, בעיצומה של מגפת הקוביד-19, פרסמה בת' אופנהיים, מנהלת קשר החוץ בגישה, מאמר בעיתון "ערב ניוז" שכותרתו "[ישראל מוכרחה לקחת אחריות על המתחרש בעזה."](https://www.arabnews.com/node/1663856) המאמר עושה דה-לגיטימציה למדיניות הביטחונית של ישראל ובו בזמן מתעלם לחלוטין מהיותו של חמאס ארגון אלים המוכר באופן בינלאומי כארגון טרור . אופנהיים הכחישה את העובדה כי חמאס וארגונים פלסטיניים מפנים משאבים לטובת אמצעי לחימה, מנהרות וטרור במקום להפנותם לטובת תשתיות אזרחיות, וניסתה להסית את תשומת הלב מכך שארגונה האשים את ישראל מראש באפשרות להתפשטות המגיפה בעזה וב"גלי ההדף הכלכליים" שיורגשו בעקבות המגיפה.
* בינואר 2020, פרסמה גישה [הצהרה](https://nifcan.org/nif-partners-react-to-trumps-annexation-plan/#gisha) שבה השוותה בין תוכנית השלום של טראמפ ובין האפרטהייד בדרום-אפריקה, ביצעה הקבלה בין מובלעות פלסטיניות מוצעות ובין "מדינות הבנטוסטן" והתייחסה לתוכנית כ"תוכנית לסכסוך מתמשך."
* ביולי 2019, חתמה גישה על [מכתב](https://www.middleeasteye.net/news/rights-groups-israel-tell-german-parliament-bds-not-antisemitic) לפרלמנט הגרמני ובו נטען כי תנועת ה-BDS אינה אנטישמית וכי "השוואה בין ה-BDS ובין אנטישמיות עושה שירות דוב למאבק האמיתי נגד אנטישמיות."